प्रधानमंत्री मुद्रा योजना में ऋण के लिए भटक रहे बेरोजगार
सैंपऊ | कस्बेके बैंकों में दलालों के मार्फत प्रधानमंत्री मुद्रा योजना में ऋण दिए जाने की खबर के ‘भास्कर’ में चार दिन पूर्व प्रमुखता से प्रकाशन के बाद स्थानीय बैंकों ने योजना के तहत ऋण के लिए आवेदन करने वाले बेरोजगारों के आवेदनों को लेने पर हाल फिलहाल रोक लगा दी है। खबर छपने के बाद बैंकोंं में हडकंप की स्थिति है। हालत यह है कि प्रधानमंत्री मुद्रा योजना का नाम आते ही बैंक प्रबंधन द्वारा टारगेट पूरा होने और योजना पर रोक लगे होने की बात कहकर बेरोजगारों को टाला जा रहा है। इससे योजना में लोन लेकर रोजगार का सपना पाले बैठे तमाम बेरोजगारों का सपना बैंक प्रबंधन की हठधर्मिता के चलते टूटता नजर रहा है।
जानकारी के अनुसार, बैंक में अब तक बड़े पैमाने पर दलालों के मार्फत से प्रधानमंत्री मुद्रा योजना में लोन देने का खुला खेल चल रहा था। फाइल तैयार करने से लेकर पास कराने के सारे काम के लिए बैंक में दिनभर दलालों का जमाबड़ा रहता था। बैंक प्रबंधन और दलालों के गठजोड़ को लेकर ‘भास्कर’ में 25 दिसंबर को, 50 हजार लोन के नाम पर दलाल ले रहे 5 हजार, शीर्षक से छपी खबर के प्रकाशन के बाद से बैंक में फिलहाल दलाल किस्म के लोगों का आवागमन तो कम हो गया है। लेकिन दूसरी ओर सीधे-सीधे लोन आवेदन लेकर बैंक जाने वाले बेरोजगारों से योजना के तहत आवेदन की फाईल लेने से मना किया जा रहा है। बैंक प्रबंधन द्वारा बजाय आवेदन की फाईल लेने के भास्कर में छपी खबर का हवाला देकर ऊपर से रोक आने की बात कहकर गुमराह किया जा रहा है। बैंक प्रबंधन द्वारा तर्क यह दिया जा रहा है कि योजना से संबंधित टारगेट पूरे हो चुके हैं।
इसलिए ऋण के आवेदनों पर रोक लगा दी गई है। कई आवेदकों ने नाम छापने की शर्त पर बताया कि ऋण को लेकर भास्कर में छपी खबर को लेकर सर्किल कार्यालय द्वारा स्थानीय बैंक प्रबंधन को तलब करके मामले की जानकारी मांगी गई है इसलिए इस पर फिलहाल रोक लगा दी है।
hin_Deva hin_Deva hin_Deva hin_Deva